મળતી વિગતો મુજબ અલ્પેશ કથિરિયાની ધરપકડ રાજદ્રોહનાં ગુના હેઠળ કરવામાં આવી છે. મહત્વની વાત એ છે કે બે વર્ષ પહેલાં આ ગુનો નોંધાયો હતો પરંતુ પોલીસે કિન્નાખોરી રાખીને આજના દિવસે જ અલ્પેશ કથિરિયાની ધરપકડ કરી હતી. અહીં સવાલ ઉપસ્થિત થાય છે કે સરકાર ભીંસમાં મુકાઈ છે ત્યારે જ આ અંગે પોલીસને કાર્યવાહી કરવાની કેમ સુજી અને રાજદ્રોહ હેઠળ અલ્પેશ કથીરિયાની ધરપકડ શા માટે અત્યારે જ કરવામાં આવી તેવો સવાલ પણ ચર્ચાઈ રહ્યો છે. પાટીદાર યુવાનોએ આક્ષેપ કરતા જણાવ્યું હતું કે આજના દિવસે પોલીસે અલ્પેશ કથિરિયાની ધરપકડ કરીને લોકશાહીની હત્યા કરી છે.